**Formandens beretning februar 2025**

**Blixen Klub Fredensborg onsdag** har til formål at skabe sociale fællesskaber og give medlemmerne gode sociale og kulturelle oplevelser.

* År 2024 har været et godt år for vores forening, vi har en tilstrømning af medlemmer løbende, således er vi aktuelt oppe på 146 kvinder.
* På vores medlemsmøder hver 14 dag, onsdage her i Byens Hus, som kommunen så velvilligt stiller til vores rådighed, har vi haft en lang række forskellige foredrag, med meget forskellige emner, fra indlæg fra tidligere og nuværende folketingspolitikere,bl.a. om Den Grønne trepart, over historiefortælling om udviklingen i vores kommunes bysamfund, til indlæg om vores aldring og hvad den gør ved vores krop og hjerne, bud på træningsformer for vores aldersgruppe, beretning om hvad der sker ude i den store verden set gennem øjenene på, læger uden grænser og meget mere.Det er bestyrelsens indtryk, at vi med denne brede, rammer langt de flestes interesser. Det kan vi også se på fremmødetallet som ligger mellem ca. 55 - 65. Flot.
* Vores udflugter har været præget af kulturelle oplevelser; F,eks besøg i Riddersalen Christiansborg og set Gobelinerne, Overdrevhus og set flot galleri, DR koncerthus, med mere. Vi har fået den tradition, at vi, hver gang vi er på udflugt, finder vi et godt sted, hvor vi sammen kan få en frokost, det er hyggeligt, at sidde sammen og eftersnakke en god kulturel oplevelse.

Igen 2024 var vores nytårstaffel en succes med hele 76 tilmeldte medlemmer.

* Vi i bestyrelsen har bestræbt os på i vores planlægning af 2025, at få så mange af de forslag, der kommer fra medlemmerne med ind i programmet. Vi tror på, at vi igen får et godt år sammen.
* Når vi som forening har økonomisk mulighed for at sætte så mange ting i værk skyldes det jo at vi udover vores eget bidrag kontingent mv, har modtaget støtte midler fra kommunen, de såkaldte paragraf 18 midler, det er vi meget taknemlige for, fordi uden denne støtte var vores mange arrangementer ikke mulige at afholde for de beskedne egenbetalinger.
* Hele økonomiområdet vil I om lidt høre nærmere om fra vores i kasserer Solveig. Her vil jeg blot oplyse, at vi i år er istand til at fastholde vores års kontingent og medlemsbetaling pr. foredrag.
* Vi i bestyrelsen har besluttet, at nu hvor vores forening er over fire år gammel, er det relevant, at vi sammen med alle jer medlemmer foretager en lille evaluering af hvordan foreningen fungerer. Den evaluering gennemfører vi i dag, når generalforsamlingsdagsorden er afsluttet.
* I vores bestyrelse, har vi haft stor stabilitet, såvel på de faste pladser som på suppleantpladserne og det betyder meget for kvaliteten i arbejdet. Vi kender efterhånden hinanden rigtigt godt og kan bruge vores forskellige kompetencer konstruktivt til gavn for vores dejlige forening.
* I august deltog vi sammen med mange andre af kommunens foreninger, i en dejlig byfest, foreningernes dag. Der var forskellig underholdning, bl.a fra tajchi foreningen, ung Fredensborg, kunstforeningen med meget mere. Det var en festlig dag i solskin og der mødte ca 350 borgere op og nød dagen. Vi deltog med en stand hvor vi fortalte borgerne om vores forening. Vores kommunes kulturafdeling, støtter op om dette projekt med sekretariat opgaver og der er et budget til Byens Hus som giver mulighed for også fremadrettet at afholde, sådanne event. Vores bestyrelsesformand er repræsenteret i et såkaldt Aktivitetsudvalg for brug af Byens Hus, som også,fortsætter med at iværksætte nye foreningstiltag i 2025.
* Vi er medlem af moderorganisationen **Blixen Danmark,** hvor vi deltager i faste møder og den årlige generalforsamling.
* Jeg vil afslutte med at sige til jer alle, at det er en stor fornøjelse at være jeres bestyrelsesformand og det er altid rigtigt dejligt at være sammen med jer alle, tak for jeres indlevende medlemskab.